ACTIVITATE - Variabile în plicuri
Această lecție se numește „Variabile în plicuri”.
Vom învăța cum putem să cream propoziții când ne lipsesc informații.
Mulți din noi suntem familiari cu completarea spațiilor goale.
Facem asta când ne scriem numele pe temă.
Uneori sunt mai multe spații care trebuie completate
și în acest caz dăm spațiilor etichete pentru a ști unde să punem informațiile.
Variabilele sunt înlocuitori pentru informații care se pot schimba.
Folosind o variabilă pentru o informație lipsă putem să ne continuăm lucrul
lăsând pe altcineva să completeze informația lipsă mai târziu.
În software folosim variabile des.
Folosim variabile ca înlocuitori pentru nume, adresă de mail și chiar nume de utilizator.
Astfel îi spunem programului unde vor apărea acele detalii
după ce utilizatorul le completează.
Tot timpul folosim variabilele în munca noastră.
De fiecare dată când ai de păstrat informații pe mai târziu folosești o variabilă.
Să presupunem că trebuie să numărăm de câte ori un utilizator a postat un tweet.
De fiecare dată când utilizatorul postează adăugam la acel număr
și de fiecare dată când șterge un tweet, scădem din acel număr.
Când vrem să știm de câte ori a postat utilizatorul, ne uităm la acea variabilă.